CELEX: 32019D1613
Language: lt
Date: 1569369600000
Title: 2019 m. rugsėjo 25 d. Politinio ir saugumo komiteto sprendimas (BUSP) 2019/1613 dėl Europos Sąjungos karinės operacijos, skirtos prisidėti prie atgrasymo nuo piratavimo veiksmų ir ginkluotų plėšimų jūroje prie Somalio krantų ir jų prevencijos bei sustabdymo (ATALANTA), ES operacijos vado skyrimo (ATALANTA/3/2019)

30.9.2019   
               
               
                  LT
               
               
                  Europos Sąjungos oficialusis leidinys
               
               
                  L 250/84
               
            
         POLITINIO IR SAUGUMO KOMITETO SPRENDIMAS (BUSP) 2019/1613
         2019 m. rugsėjo 25 d.
         dėl Europos Sąjungos karinės operacijos, skirtos prisidėti prie atgrasymo nuo piratavimo veiksmų ir ginkluotų plėšimų jūroje prie Somalio krantų ir jų prevencijos bei sustabdymo (ATALANTA), ES operacijos vado skyrimo (ATALANTA/3/2019)
         POLITINIS IR SAUGUMO KOMITETAS,
         atsižvelgdamas į Europos Sąjungos sutartį, ypač į jos 38 straipsnį,
         atsižvelgdamas į 2008 m. lapkričio 10 d. Tarybos bendruosius veiksmus 2008/851/BUSP dėl Europos Sąjungos karinės operacijos, skirtos prisidėti prie atgrasymo nuo piratavimo veiksmų ir ginkluotų plėšimų jūroje prie Somalio krantų ir jų prevencijos bei sustabdymo (1) (ATALANTA), ypač į jų 6 straipsnį,
         kadangi:
         
                     (1)
                  
                  
                     pagal Bendrųjų veiksmų 2008/851/BUSP 6 straipsnio 1 dalį Taryba įgaliojo Politinį ir saugumo komitetą (PSK) priimti sprendimus dėl Europos Sąjungos karinės operacijos, skirtos prisidėti prie atgrasymo nuo piratavimo veiksmų ir ginkluotų plėšimų jūroje prie Somalio krantų ir jų prevencijos bei sustabdymo, ES operacijos vado (toliau – ES operacijos vadas) skyrimo;
                  
               
                     (2)
                  
                  
                     2018 m. liepos 30 d. Tarybos sprendimu (BUSP) 2018/1083 (2) ES operacijos vadu nuo 2019 m. kovo 29 d. paskirtas viceadmirolas Antonio MARTORELL LACAVE;
                  
               
                     (3)
                  
                  
                     Ispanijos karinė vadovybė pasiūlė, kad po viceadmirolo Antonio MARTORELL LACAVE ES operacijos vadu būtų paskirtas generolas majoras Antonio PLANELLS PALAU;
                  
               
                     (4)
                  
                  
                     2019 m. rugsėjo 5 d. ES karinis komitetas pritarė tam, kad EUNAVFOR operacijos ATALANTA operacijos vadu nuo 2019 m. spalio 1 d. būtų paskirtas generolas majoras Antonio PLANELLS PALAU;
                  
               
                     (5)
                  
                  
                     pagal prie Europos Sąjungos sutarties ir Sutarties dėl Europos Sąjungos veikimo pridėto Protokolo Nr. 22 dėl Danijos pozicijos 5 straipsnį Danija nedalyvauja rengiant ir įgyvendinant su gynyba susijusius Europos Sąjungos sprendimus bei veiksmus,
                  
               PRIĖMĖ ŠĮ SPRENDIMĄ:
         
            1 straipsnis
            Nuo 2019 m. spalio 1 d. generolas majoras Antonio PLANELLS PALAU skiriamas Europos Sąjungos karinės operacijos, skirtos prisidėti prie atgrasymo nuo piratavimo veiksmų ir ginkluotų plėšimų jūroje prie Somalio krantų ir jų prevencijos bei sustabdymo, ES operacijos vadu.
         
         
            2 straipsnis
            Šis sprendimas taikomas nuo 2019 m. spalio 1 d.
         
         
            Priimta Briuselyje 2019 m. rugsėjo 25 d.
            
               
                  Politinio ir saugumo komiteto vardu
               
               
                  Pirmininkė
               
               S. FROM-EMMESBERGER
            
         
         
            (1)  OL L 301, 2008 11 12, p. 33.
         
         
            (2)  2018 m. liepos 30 d. Tarybos sprendimas (BUSP) 2018/1083, kuriuo iš dalies keičiami Bendrieji veiksmai 2008/851/BUSP dėl Europos Sąjungos karinės operacijos, skirtos prisidėti prie atgrasymo nuo piratavimo veiksmų ir ginkluotų plėšimų jūroje prie Somalio krantų ir jų prevencijos bei sustabdymo (OL L 194, 2018 7 31, p. 142).